|  |  |  |
| --- | --- | --- |
| REPUBLICA MOLDOVA CONSILIUL RAIONAL ŞTEFAN-VODĂ DIRECŢIA AGRICULTURĂ  ŞI ALIMENTAŢIE A RAIONULUI ŞTEFAN – VODĂ  MD –4201, or. Ştefan Vodă,  str. Libertăţii 1, tel. (242) 2-53-07, fax (242) 2-53-05  e-mail: daastefanvoda@mail.ru |  | РЕСПУБЛИКА МОЛДОВА  РАЙОНЫЙ СОВЕТ ШТЕФАН-ВОДЭ  УПРАВЛЕНИЕ СЕЛЬСКОГО ХОЗЯЙСТВА И ПРОДОВОЛЬСТВИЯ РАЙОНА ШТЕФАН-ВОДЭ  MD – 4201, г. Штефан Водэ,  ул. Либертэций 1, тел. (242) 2-53-07, факс (242) 2-53-05  e-mail: daastefanvoda@mail..ru |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Rezultatele activităţii**

Direcţiei agricultură şi alimentaţie

a Consiliului Raional Ştefan Vodă în anul 2017

Direcţia agricultură şi alimentaţie a raionului Ştefan Vodă în activitatea sa se călăuzeşte de prevederile Constituţiei Republicii Moldova, legile şi hotărârile Parlamentului RM, hotărârile, dispoziţiile şi ordonanţele Guvernului RM, ordinile, directivele, programele, instrucţiunile Ministerului Agriculturii, Dezvoltării Regionale şi Mediului , deciziile Consiliului raional, dispoziţiile Preşedintelui raionului şi execută în acest scop funcţii de bază ca:

Promovarea politicii agrare a statului în raion, supraveghează respectarea normelor juridice şi administrative, tehnologice şi ecologice asupra proceselor de producere, monitorizarea stării social–economice şi ecologice a agenţilor economici din sectorul agroalimentar indiferent de forma de proprietate şi organizare juridică, acordarea asistenţei informaţionale, metodologice şi tehnologice tuturor producătorilor şi prelucrătorilor producţiei agricole, elaborarea programelor de dezvoltare a ramurilor din sectorul agroalimentar, sintezelor şi prognozelor lunare, trimestriale şi anuale privind situaţia social–economică în sectorul agroalimentar al raionului, monitorizarea şi calcularea pierderilor în urma calamităţilor naturale ale agenţilor economici din raion.

În acest context, au fost întreprinse un şir de acţiuni în vederea creării condiţiilor pentru activitatea producătorilor agricoli la majorarea volumului de producere, comercializare şi prelucrare a producţiei agricole, sporirea volumului producţiei agricole cu valoare adăugată înaltă, redresarea situaţiei în sectorul zootehnic şi industria prelucrătoare a raionului, organizarea producerii şi comercializării producţiei ecologice, creşterea exporturilor de produse agroalimentare, consolidării terenurilor şi exploataţiilor agricole, protecţia mediului şi utilizarea resurselor naturale, pregătirea şi instruirea specialiştilor din sectorul agroindustrial, promovarea sectorului agrar al raionului în atragerea investiţiilor, acordarea ajutorului şi perfectarea documentelor pentru alocarea surselor financiare din Fondul de subvenţionare a producătorilor agricoli, precum şi un şir de alte acţiuni organizatorice, decizionale şi de muncă explicativă.

Fondul funciar al raionului constituie **99838** ha şi este în folosinţa a **31800** de proprietari cu destinaţie agricolă, dintre care **289** sunt persoane juridice iar restul persoane fizice care au în posesie loturi şi grădini de dimensiuni mici. Persoanele juridice ca forma de proprietate se împart în:Anexa 1

**105**-Societăţi cu Răspundere Limitată

**15**-Societăţi Comerciale

**7**-Societăţi pe acţiuni

**5**-Întreprinderi Mixte

**7**-Cooperative Agricole de Producţie

**150**-Gospodării Ţărăneşti

Suprafaţa terenurilor agricole constituie **66727** ha. Teren arabil **54673** ha.

Plantaţii multianuale **8143** ha,dintre care: Anexa 2(partea 1)

* + livezi **3732** ha;
  + viţă de vie **4100** ha;
  + nuc **310** ha;
* Pentru roada anului 2017 au fost însămânțate în total **52329** ha, inclusiv:
* grâu de toamnă - **18903** ha;
* orz - **2755** ha;
* porumb pentru boabe - **12678** ha;
* floarea soarelui - **15323** ha ;
* mazăre pentru boabe - **1783** ha;
* rapiţă-**562** ha;
* tutun-**12** ha;
* altele culturi cerealiere - **313** ha.

În ansamblu pe raion în anul 2017 s-au produs **189168** tone cereale, inclusiv din prima grupă – **95873** tone;

* porumb pentru boabe – **57440** tone;
* floarea soarelui peste -**35855** tone.

În anul 2017 s-au recoltat - **16058** tone struguri,

**- 19913** tone fructe

-**12922** tone legume

-**10588** tone cartofi

-**3532** tone culturi bostănoase

* S-a produs **2867** tone carne şi **12887** tone de lapte.

Volumul total al producţiei realizate în raion la preţurile de astăzi, constituie **1.7 mlrd. lei.**

De pe fiecare hectar s-au recoltat: Anexa 4

* Culturi cerealiere şi leguminoase **40,3** q/ha;
* grâu **39,2** q/ha;
* porumb pentru boabe **48,4** q/ha;
* floarea soarelui **22,2** q/ha;
* cartofi **90,2** q/ha;
* legume de câmp **170,9** q/ha;
* culturi bostănoase **24,2** q/ha;
* fructe total **89,6** q/ha;
* struguri **70,2** q/ha;

La capitolul culturilor de câmp menţionăm, că în toamna anului 2017 au fost însămânțate cu:Anexa 2(partea 2)

- grâu **17920** ha ;

- orz **1716** ha;

- rapiţă **1929** ha;

* Din cele **33108** ha preconizate pentru arătura de toamnă, sunt arate **31259** ha, ori **94** la sută din suprafaţă.
* În raion activează **15** miniferme de bovine, **9** ferme de porcine şi **32** de ovine. Anexa 5
* În gospodăriile ţărăneşti şi de fermieri se întreţin: **3573** bovine, inclusiv **2892** vaci, peste **10467** mii capete de ovine şi caprine, **6756** porcine şi peste **228835** mii păsări.
* În ramura apiculturii activează **165** apicultori cu efectivul de **4100** familii de albine. Producţia globală de miere a constituit **62** tone.

În condiţiile climaterice pe perioada de vegetaţie, unica măsură radicală de optimizare a regimului hidric a solului o constituie irigaţia. În anul **2017** prin Sistema de Stat au fost irigate **285** ha fizice din **400** ha planificate. În ultimii ani producătorii agricoli dau prioritate irigaţiei mici, care este mai efectivă, faţă de irigarea din Sistema de Stat. Prin această metodă au fost irigate **1541** ha, inclusiv prin picurare **1263** ha, cu **130** ha mai mult ca în anul 2016.Anexa 6

În anul 2017 au fost date în exploatare **3** frigidere cu o capacitate totală de **1100** tone şi la moment pe teritoriul raionului activează **20** frigidere cu o capacitate de păstrare de **11942** tone, tot odată continuă construcţia complexurilor frigorifice de SRL ,,Applum DAB”, s. Slobozia cu capacitatea **3000** tone şi a SRL ,,Balcom Agro”, s. Palanca cu capacitatea **500** tone. Pe calea extinderii capacităţilor şi posibilităţilor au pornit SRL,,Farm Prod” s. Olănești şi SC,,Vitis Victoria”SRL or. Ștefan Vodă la frigiderele care le deţin adaugă spaţii noi. Anexa 7

Pe parcursul anului 2017 specialiştii Direcţiei agricultură şi alimentaţie au acordat ajutor concret agenţilor economici la perfectarea dosarelor pentru subvenţionarea anumitor activităţi investiţionale a producătorilor agricoli din Bugetul de Stat pentru anul 2017. În total au fost perfectate **223** dosare. Suma investiţiilor constituie **260** mln. lei.

Cele mai mari sume investite în sectorul agrar îi revin submăsurii 1.3 ,,Stimularea investiţiilor pentru procurarea tehnicii şi utilajului agricol convenţional”, care constituie **28.101.560** lei, submăsurii 1.2 ,,Stimularea investiţiilor pentru înfiinţarea, modernizarea şi defrişarea plantaţiilor multianuale, inclusiv a plantaţiilor viticole şi a plantaţiilor pomicole” **10.703.663** lei, submăsurii 1.6.1 ,,Casele de ambalare şi frigiderele de păstrare a fructelor, strugurilor şi a legumelor” **8.046.688** lei, submăsurii 2.2 ,,Stimularea investiţilor pentru procurarea echipamentului de irigare” **7.844.652** lei, cea ce ne arată că agenţii economici din raionul nostru alocă sume mari în dezvoltarea şi modernizarea întreprinderilor agricole şi terenurilor gestionate.

Valoarea totală a sumelor solicitate, conform dosarelor înaintate către Agenţia de Intervenţii şi Plăţi în agricultură pe toate măsurile stipulate în Regulamentul de subvenţionare constituie **35.740.656** lei, din care **24.736.274** lei sunt deja autorizate şi transferate către beneficiari.

Conform statelor de personal structura Direcţiei Agricultură şi Alimentaţie este compusă din şeful Direcţiei, doi specialişti principali, doi specialişti superiori,un specialist. Pe parcursul anului 2017 personalul Direcţiei a activat în lipsa a şefului direcţiei şi a specialistului superior, iar din luna august şi a specialistului principal. În pofida faptului acesta, au fost organizate şi desfăşurate **12** seminare cu participarea producătorilor agricoli pe diverse teme, inclusiv modul de utilizare a Fondului pentru subvenţionarea producătorilor agricoli, necesitatea extinderii suprafeţelor culturilor agricole cu o valoare adăugată înaltă, atragerea investiţiilor în sectorul agrar al raionului, implementarea tehnologiilor moderne de cultivare a culturilor agricole şi exploatarea animalelor, protecţia mediului şi utilizării resurselor naturale, consolidarea terenurilor şi exploataţiilor agricole, producerea producţiei ecologice, creşterea calităţii capitalului uman etc.

În cadrul raionului în perioadele principale de vegetaţie a culturilor s-a organizat schimb de experienţă între agenţii economici pe baza întreprinderilor cu înalt grad de gestionare a ramurilor sectorului agrar.

În cadrul lucrărilor acestor seminare au fost invitaţi savanţi şi specialişti cu o bogată experienţă de lucru de la Universitatea Agrară din Chişinău, Institutul Ştiinţifico-Practic de Horticultură şi Tehnologii alimentare, Institutul de Cercetări pentru culturile de câmp „Selecţia”, companii cu capital străin din domeniul agrar.

Specialiştii Direcţiei agricultură şi alimentaţie au organizat şi au desfăşurat acţiuni legate de „Ziua Naţională de înverzire a plaiului natal”, expoziţia republicană ,,Farmer-2017” or. Chișinău, expoziția-târg ediţia a II-a ,,Hai la piersici” s. Tudora, sărbătorii ,,Festivalul Strugurelui” or. Cimișlia, ,,Ziua Naţională a Vinului”, iarmaroacele de toamnă, sărbătorii profesionale „Ziua lucrătorului din agricultură şi industria prelucrătoare” şi a concursului raional ,,Toamna de Aur”.

Se acordă la timp şi la momentul cuvenit ajutor agricultorilor în simplificarea procesului de acces la factorii de producţie (seminţe, îngrăşăminte, pesticide, tehnică agricolă), verificării în teritoriu şi perfectării actelor privind plantarea plantaţiilor multianuale, prelucrarea solului şi semănatul culturilor agricole, casării şi defrişării plantaţiilor multianuale, utilizării pesticidelor şi îngrăşămintelor, instalarea şi exploatarea instalaţiilor de irigat. În comun cu alte servicii desconcentrate cât şi de sine stătător specialiştii Direcţiei au avut deplasări în teritoriu unde au participat în comisii comune legate de disciplina muncii cât şi la evaluarea pierderilor agenţilor economici în urma calamităţilor naturale, precum şi participarea ca reprezentanţi ai Consiliului Raional la licitaţiile petrecute de Administraţiile Publice Locale la darea în arendă sau vinderea terenurilor agricole.

În adresa Direcţiei agricultură şi alimentaţie au parvenit petiţii la care s-au dat răspunsuri în termenul stabilit de legislaţia în vigoare. Au fost primite scrisori, informaţii şi au fost expediate răspunsuri, acte centralizatoare, demersuri şi diferite rapoarte cu caracter informaţional.

**Şeful Direcţiei agricultură şi alimentaţie Mircea Cuclenco**